สวัสดีคะ พอดีประจำเดือนเพิ่งหมดไป 4 วันคะ (รอบเดือนจะมาประมาณ 4วันคะ) และมีอะไรกับแฟนโดยใส่ถุงยางอนามัย ช่วงเที่ยงมีเลือดออกมาคะ พอใส่ผ้าอนามัยมีเลือดติดนิดเดียวคะ จะเป็นอันตรายมั้ยคะ และเพราะอะไรถึงเป็นแบบนี้คะ เพราะตอนที่ทานยาคุมไม่มีอาการแบยนี้คะ หนูเพิ่งหยุดยาคุมได้ประมาณ 3 เดือนแล้วคะ เพราะหนูทานมาประมาณ 10 ปีแล้ว จึงอยากหยุดทานคะ
สวัสดีค่ะ หากประจำเดือนหมดไป 4 วัน แล้วได้มีเลือดออกมาอีก อาจเกิดจาก1. เลือดประจำเดือนที่ค้างอยู่ในมดลูก ซึ่งเมื่อมีเพศสัมพันธ์ ก็จะไปกระตุ้นให้มดลูกบีบตัว เลือดที่ค้างอยู่จึงไหลออกมาได้2. เลือดออกช่วงไข่ตก เลือดจะมีปริมาณเพียงเล็กน้อย และออกแค่ 1 วัน3. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม โดยเลือดที่ออกก่อนหน้านั้น อาจไม่ใช่ประจำเดือนก็ได้4. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย5. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก้จะต้องมีเลือดผิดปกติออกมาอีกเรื่อยๆ6. ผลจากการใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆ เป็นต้น7. การผลิตฮอร์โมนของรไงข่ผิดปกติหากเลือดออกปริมาณไม่มาก และออกเพียงแค่ 1-2 วัน อาจเป็นประจำเดือนที่ค้างอยู่ หรือเลือดออกช่วงไข่ตกก็ได้ค่ะ แต่หากหลังจากนี้ มีเลือดออกปริมาณมากขึ้น และออกนานเกิน 2 วัน ควรตรวจหาการตั้งครรภ์ดูด้วยค่ะ หากตรวจไม่พบ แนะนำควรไปพบสูติ-นรีแพทย์เพื่อตรวจหาสาเหตุและรักษาค่ะ